ΓΡΑΠΤΗ ΕΡΩΤΗΣΗ E-2916/01

υποβολή: Pere Esteve (ELDR) προς την Επιτροπή

(17 Οκτωβρίου 2001)

Θέμα: Καθιέρωση φόρου επί της κηροζίνης

Στη Λευκή Βίβλο μεταφορών που ενεκρίθη από την Επιτροπή περιλαμβάνεται, μεταξύ άλλων στόχων, η εξάλειψη των πτήσεων ρυπαντικών αεροπλάνων από τους ευρωπαϊκούς ουρανούς.

Έτσι, ένα από τα μέτρα που μελετά η Επιτροπή είναι η καθιέρωση ενός φόρου επί της κηροζίνης, το καύσιμο που χρησιμοποιούν τα αεροπλάνα. Με το μέτρο αυτό, οι αεροπορικές εταιρείες θα αποκτούσαν κίνητρο για να βελτιώσουν το στόλο τους και να μειώσουν τις εκπομπές CO2.

Ο βουλευτής χαιρετίζει αυτήν την πρωτοβουλία της Επιτροπής που ακολουθεί την κατεύθυνση ενός πλέον φιλικού προς το περιβάλλον προτύπου μεταφορών στην ΕΕ.

Ωστόσο, στην περίπτωση των Βαλεαρίδων, η εξάρτηση από τις αεροπορικές μεταφορές είναι τέτοια που την καθιστά αναγκαιότητα. Οι εναλλακτικές λύσεις με άλλου τύπου μεταφορές είναι περιορισμένες· δενπάρχει δυνατότητα οδικών μεταφορών, οι δε θαλάσσιες μεταφορές δεν πραγματοποιούνται με επαρκή συχνότητα, ιδίως προς τα ηπειρωτικά λιμάνια της Ντένια, της Βαλένθια και της Βαρκελώνης.

Επιπλέον, εάν αυτός ο φόρος επί της κηροζίνης εφαρμοσθεί κατά τρόπο γενικευμένο, θα μπορούσε να έρχεται σε αντίθεση με το ειδικό καθεστώς των Βαλεαρίδων όπου εφαρμόζονται μέτρα για τη μείωση του πρόσθετου κόστους του νησιωτικού τους χαρακτήρα, τόσο σε ό,τι αφορά τα ναύλα, όσο και σε ό,τι αφορά το οικονομικό κόστος μεταφοράς εμπορευμάτων.

1. Γνωρίζει η Επιτροπή τις μη επιθυμητές επιπτώσεις που θα μπορούσε να προκαλέσει η καθιέρωση αυτού το φόρου σε περιοχές όπου δενπάρχουν εναλλακτικές λύσεις για την αεροπορική μεταφορά, όπως είναι η περίπτωση των Βαλεαρίδων·

2. Σκοπεύει η Επιτροπή να λάβει ειδικά μέτρα για περιπτώσεις όπως είναι εκείνη που εξετάζουμε·

Απάντηση της κας de Palacio εξ ονόματος της Επιτροπής

(6 Μαρτίου 2002)

1. Η Λευκή Βίβλος Η Ευρωπαϊκή πολιτική μεταφορών με ορίζοντα το έτος 2010: η ώρα των επιλογών(1) εξετάζει το ζήτημα καθιέρωσης φόρου για το καύσιμο αεροπορίας. Επισημαίνει ότι το Συμβούλιο Οικονομικών και Δημοσιονομικών θεμάτων (Ecofin) έχει ήδη εγκρίνει σύσταση όπου τονίζεται ότι τα κράτη μέλη θα έπρεπε να συνεργαστούν στενότερα στους κόλπους της ΔΟΠΑ, ώστε να εισαγάγουν φόρο για το καύσιμο αεροπορίας καθώς και άλλα μέτρα με παρόμοια αποτελέσματα. Η Λευκή Βίβλος αναγνωρίζει, επίσης, το γεγονός ότι ο φόρος για το καύσιμο της αεροπορίας πρέπει να μη προκαλεί διακρίσεις, σε συνάρτηση με τηνπηκοότητα ή το καθεστώς του αερομεταφορέα, και αυτό, στο εσωτερικό της Ευρώπης, θα σήμαινε ότι ο φόρος αυτός θα ίσχυε για όλους τους αερομεταφορείς, συμπεριλαμβανομένων και των μη κοινοτικών, οι οποίοι εκτελούν ενδοκοινοτικές πτήσεις. Αυτό θα σήμαινε, συνεπώς, ότι η φορολογία του καυσίμου θα ήταν ενιαία ανεξάρτητα από την περιφέρεια ή την παρεχόμενηπηρεσία.

Αν δενπήρχε συμφωνία σε διεθνές επίπεδο και η Κοινότητα επιθυμούσε να εισαγάγει φόρο για το καύσιμο αεροπορίας, η Λευκή Βίβλος προτείνει τη δυνατότητα να φορολογηθούν μόνον εκείνες οι πτήσεις όπουπάρχει εναλλακτικός τρόπος μεταφοράς, όπως π.χ. τραίνοψηλής ταχύτητας — τέτοιο σύστημα εφαρμόζεται ήδη στη Σουηδία. Αυτού του είδους το σύστημα προϋποθέτει ότι δεν θα εφαρμοζόταν οποιαδήποτε φορολογία για πτήσεις προς και από περιφέρειες όπου δενπάρχουν ανταγωνιστικοί εναλλακτικοί τρόποι μεταφοράς.

Πάντως, αν επρόκειτο να εισαχθεί ένας ενιαίος φόρος, οι ισπανικές αρχές θα μπορούσαν, εφόσον το επιθυμούσαν, να αντισταθμίσουν τις αρνητικές επιπτώσεις της φορολογίας για τους κατοίκους των Βαλεαρίδων επιβάλλονταςποχρέωση παροχής δημόσιαςπηρεσίας, σύμφωνα με το άρθρο 4 του κανονισμού (ΕΟΚ) αριθ. 2408/92 του Συμβουλίου της 23ης Ιουλίου 1992 για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών(2). Εναλλακτικά, για μεταφορά επιβατών μόνο, θα μπορούσαν να αποφασίσουν ότι οιπηρεσίες έχουν κοινωνικό χαρακτήρα και παρέχουν άμεση αρωγή στους επιβάτες,πό την προϋπόθεση ότι έχουν τηρηθεί οι διατάξεις της Συνθήκης ΕΚ, άρθρο 87.2.α. (πρώην άρθρο 92), (ιδιαίτερα ο όρος της μη ύπαρξης διακριτικής μεταχείρισης μεταξύ των παρόχωνπηρεσίας).

2. Η Επιτροπή εξετάζει, επίσης, σειρά από άλλα μέτρα, που βασίζονται στην αγορά ή είναι τεχνικού χαρακτήρα, για τη μείωση των προερχόμενων από την αεροπορία εκπομπών και θα εξασφαλίσει ότι κατά την κατάρτιση των σχετικών με το εν λόγω θέμα προτάσεων, θα ληφθούνπόψη τα συμφέροντα των απομακρυσμένων περιφερειών.

(1) COM(2001)370 τελικό.

(2) ΕΕ L 240 της 24.8.1992.